钦定古今图书集成/明伦汇编/氏族典/第368卷 > 《廖用贤尚友录》 > 甘延寿
## 钦定古今图书集成/明伦汇编/氏族典/第368卷 > 《廖用贤尚友录》 > 甘延寿

按《汉书甘延寿传》：“延寿，字君况，北地郁郅人也。少以
良家子为羽林，投石拔距，绝于等伦，由是迁为郎。以
材力爱幸，稍迁至辽东太守，免官。许嘉荐为谏大夫，
使西域都护、骑都尉，与副校尉陈汤共诛斩郅支单
于，封义成侯。薨，谥曰壮侯。传国至曾孙王莽败，乃绝。”